30/06/2015 | Administración LocalMunicipal
Vimianzo
Anuncio nomeamento membros da xunta de goberno local e delegación de competencias

En cumprimento do disposto no artigo 46.1 do RD 2568/1986, do 28 de novembro, faise pública a Resolución da Alcaldía núm.785/2015 de data 13/06/2015, que se transcribe literalmente: A vista das eleccións locais celebradas o 24/05/2015 e da constitución da Corporación de Vimianzo en data 13/06/2015 resulta necesario proceder ó establecemento da nova organización municipal. Considerando o disposto no artigo 21 e 23 da Lei 7/1985 do 2 de abril, Reguladora das Bases do Réxime Local, en relación cos artigos 46, 52 e 114.3 do Real Decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. No uso das atribucións legalmente conferidas, RESOLVO: PRIMEIRO.- Constituír a Xunta de Goberno Local, órgano colexiado municipal de carácter resolutivo, que estará integrada polos seguintes concelleiros da corporación: Presidente: D. Manuel Antelo Pazos, alcalde. Vogais: D. Francisco Justo Gefaell Jabalquinto. Dª. Maria Basilisa Chiha Estanga. D. Fernando Jorge Reese Llenin. Dª. Soumicha Guirola Schiffer. SEGUNDO.- A Xunta de Goberno Local terá asignada as seguintes atribucións: a) A asistencia permanente ao Alcalde no exercicio das súas atribucións, ao abeiro do disposto no artigo 53.1 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. b) As atribucións que a Alcaldía lle delega, que son as seguintes: - O recoñecemento e liquidación de obrigas económicas a partir de 18.000,00 euros, de conformidade coa Lei reguladora das facendas locais e disposicións de desenvolvemento, agás as derivadas de contratos menores. - O outorgamento de subvencións e axudas económicas de todo tipo. - A aprobación da oferta de emprego público de acordo co orzamento e a plantilla aprobados polo Pleno, a aprobación das bases das probas para a selección do persoal funcionario e para os concursos de provisión de postos de traballo. - A aprobación dos instrumentos de planeamento de desenvolvemento do plan xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. - As contratacións de obras, de subministracións, de servizos, de xestión de servizos públicos, contratos administrativos especiais, e os contratos privados cuando o seu importe non supere o 10 % dos recursos ordinarios do orzamento nin, en calquera caso, a contía de seis millóns de euros, incluidos os de caráter plurianual cando a súa duración non sexa superior a catro anos, agás os contratos menores definidos no artigo 138.3 do Real Decreto Lexislativo 3/2011, do 14 de novembro, polo que se aproba o Texto Refundido da Lei de Contratos do Sector Público. - As concesións sobre bens e adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millons de euros, así como a alleamento do patrimonio, cando o seu valor non supere o porcentaxe ni a contía indicados. - A aprobación de proxectos de obras e servizos cando sexa competente para a súa contratación ou concesión e estean previstos no orzamento. - Os actos suxeitos a licenza municipal previa, ao abeiro do disposto no artigo 194.2 da Lei 9/2002, do 30 de decembro, modificada pola Lei 9/2013, do 19 de decembro, do emprendemento e da da competitividade económica de Galicia (DOG nº 247 do 27/12/2013). - Os expedientes de disciplina urbanística, sancionadores e de reposición da legalidade urbanística. Sen prexuízo do anterior, a alcaldía resérvase a avocación daqueles asuntos que polas súas características particulares ou pola súa urxencia tiveran que resolverse con prontitude e celeridade. TERCEIRO.- Convocar a sesión constitutiva da Xunta de Goberno Local para o vindeiro luns 15 de xuño de 2015, ás 13:30 horas, na sala de sesións municipal. CUARTO.- A Xunta de Goberno Local celebrará sesión ordinaria o primeiro e o terceiro luns de cada mes ás 13.30 horas, na sala de sesións municipal, previa convocatoria realizada pola alcaldía. Nos periodos vacacionais, Semana Santa e Nadal ou cando o día fixado sexa festivo, o Sr. Alcalde poderá adiantar ou pospoñer a súa celebración. QUINTO.- Dar conta ao Pleno da Corporación da presente resolución na primeira sesión que se celebre, notificala aos interesados, comunicala aos departamentos municipais afectados e publicala no Boletín Oficial da Provincia. SEXTO.- As presentes delegacións de atribucións xurdirán efectos dende o día seguinte ao da presente resolución, sen perxuízo da súa publicación no Boletín Oficial da Provincia. Quedan derrogados os Decretos así como calquera outra resolución que se opoña ao contido do presente decreto. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria” Vimianzo, a 19 de xuño de 2015 O alcalde Manuel Antelo Pazos